
ΠΕ ΡΙΕΧΟΜΕ ΝΑ 
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην, εκτός σχεδίου περιοχή 
«Μπαθαρίστρα» του δήμου Κορινθίων (Ν. Κορινθίας) για τον κα¬ 
θορισμό χώρου ανέγερσης βρεφονηπιακού σταθμού και καθορι¬ 
σμός των όρων και περιορισμών δόμησης αυτού . 

Έγκριση μεταφοράς συντελεστή δόμησης διατηρητέου ακινήτου, 
που βρίσκεται εντός του παραδοσιακού τμήματος της πόλης του 
Πειραιά. 

ΑΠΟΦΑΣΕΙΣ 

Έγκριση γενικού πολεοδομικού σχεδίου (Γ.Π.Σ.) Δήμου Μοσχάτου 

(Ν. Αττικής). 

Έγκριση γενικού πολεοδομικού σχεδίου Δήμου Χολαργού (Ν. Αττι¬ 
κής). 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση τοπικού ρυμοτομικού σχεδίου στην εκτός σχεδίου περιοχή 
«Μπαθαρίστρα» του δήμου Κορινθίων (Ν. Κορινθίας) για τον καθορι¬ 
σμό χώρου ανέγερσης βρεφονηπιακού σταθμού και καθορισμός των 
όρων και περιορισμών δόμησης αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παράγρ. 13 του 
άρθρου 8 του Ν. 1512/1985 «Τροποποίηση και συμπλήρωση πολεο¬ 
δομικών διατάξεων, ρύθμιση συναφών θεμάτων και θεμάτων του Τα¬ 
μείου Νομικών» (ΦΕΚ 4/Α). 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως 
τροποποιήθηκαν με το άρθρο 13 του ν. 1647/1986 «Οργανισμός Κτη¬ 
ματολογίου και Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (ΦΕΚ 141/Α). 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγραφος 1. 

4. Την υπ’ αριθ. ΐ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 


5. -Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την υπ’ αριθ. 172/1987 γνωμοδότηση του Δημοτικού Συμβου¬ 
λίου Κορίνθου. 

7. Την υπ’ αρφ. 308/1987 γνωμοδότηση του Κεντρικού Συμβου- 
1 λίου Χωροταξίας, Οικισμού και Περιβάλλοντος. 

8. Την υπ’ αριθ. 145/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Έγκρίνεται τοπικό ρυμοτομικό σχέδιο στην εκτός σχεδίου περιοχή 
«Μπαθαρίστρα» του δήμου Κορινθίων (Ν. Κορινθίας) για τον καθορισμό 
χώρου ανέγερσης βρεφονηπιακού σταθμού, όπως φαίνεται με στοιχεία 
ΑΒΓΔΑ, στο σχετικό πρωτότυπο διάγραμμα σε κλίμακα 1:1000, που 
θεωρήθηκε από τον Προϊστάμενο της Διεύθυνσης Πολεοδομικών Εφαρ¬ 
μογών με την υπ’ αριθ. 20710/1988 πράξη του και που συνοπτικό του 
αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορίζονται 
ως εξής: 

- Μέγιστο ποσοστό κάλυψης: σαράντα τοις εκατό (40%) τις επιφανείαι 
αυτού. 

- Μέσος συντελεστής δόμησης: οκτώ δέκατα (0,8). 

- Μέγιστο ύψος κτιρίων: οκτώ και μισό (8,50) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή τοι 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δήμο 
σίων Έργων, αναθέτουμε τη δημοσίευση και εκτέλεση του παρόντοι 
διατάγματος. 

Αθήνα, 27 Απριλίου 1988 - 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


. . . ( 2 ) 

Έγκριση μεταφοράς συντελεστή δόμησης διατηρητέου ακινήτου, που 

βρίσκεται εντός του παραδοσιακού τμήματος της πόλης του Πειραιά. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 53Α) και ειδικότερα το άρ¬ 
θρο 2. 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π. Α/γμα (ΦΕΚ 592/Δ). 

3. Τις διατάξεις του Π.Δ/τος 510/1979 «περί ρυθμίαεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 154/ 
Α), όπως τροποποιήθηκε με το υπ’ αρ. 367/1987 Π. Δ/γμα (ΦΕΚ 
163/Α). 

4. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

6. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αρ. Υ. 1436/1987 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β/ 16.10.87). 

8. Την υπ’ αρ. 5858/1985 πράξη συναίνεσης των Αντωνίου Γ, Ρο- 
ζάκη, Ιπποκράτη I. Δέδε (ενεργούντος για λογαριασμό της συζύγου του 
Αγγελικής), Αγγελικής I. Σαμαλτάνου, Αντωνίου Π. Ροζάκη και Αγγε¬ 
λικής Α. Πιλάβιου κυρίων του παρακάτω περιγραφομένου ακινήτου. 

9. Το υπ’ αρ. 852/1986 συμβόλαιο. 

10. Την υπ’ αρ. 73051/14101/ 16.11.87 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
για προέγκριση της σχετικής μελέτης. 

11. Την υπ’ αρ. 454/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

12. Την κατόπιν αυτοψίας της υπαλλήλου της Δ/νσης Πολεοδομι- 
κών Εφαρμογών Ε. Ιωαννίδου επιβεβαίωση των εμπλεκομένων στον 
υπολογισμό του μεταφερομένου συντελεστή δόμησης στοιχείων του ακι¬ 
νήτου, που βρίσκεται εντός του ρυμοτομικού σχεδίου Πειραιά (Αττικής), 
επί των οδών Γούναρη, Ναυαρίνου 14 και Αριστείδου 28, με πρόταση 
του Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται στο παραδοσιακό τμήμα της πόλης του Πει¬ 
ραιά και ειδικότερα επί των οδών Γούναρη, Ναυαρίνου 14 και Αριστεί- 
δου 28 και έχει χαρακτηρισθεί ως διατηρητέο με το από 27.7.1982 Π. 
Δ/γμα «Χαρακτηρισμός τμήματος της πόλης του Πειραιά σαν παραδο¬ 
σιακού (Ιστορικό Κέντρο Πειραιά)» (ΦΕΚ 410/Δ) και του οποίου την 
αποκλειστική κυριότητα έχουν οι παραπάνω αιτούντες τη μεταφορά του 
συντελεστή δόμησης, όπως το βαρυνόμενο ακίνητο φαίνεται με στοιχεία 
ΑΒΓΔΕΑ στο σχετικό πρωτότυπο διάγραμμα σε κλίμακα 1:200, που 
έχει θεωρηθεί από τον Προϊστάμενο της Δ/νσης Πολεοδομικών Εφαρ¬ 
μογών με την υπ’ αρ. 26393/1987 πράξη του και που συνοπτικό του 
αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν οικοπέδου: 243,48 μ2 

β) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,8 

γ) Δομήσιμες επιφάνειες που αντιστοιχούν σ’ αυτό είναι: 

243,48 X 4,8 = 1168,70 μ2. 

δ) Δομημένη επιφάνεια 486,96 μ2 (243,48 στο ισόγειο και 243,48 
στον α' όροφο). 

ε) Μεταφερόμενη δομήσιμη επιφάνεια 1168,70-486,96 = 
681,74 μ2. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των παραπάνω αιτούντων τη μεταφορά Αντωνίου Γ. Ροζάκη', 
Άννας Αντ. Ροζάκη, Παναγιώτη Αντ. Ροζάκη, Αγγελικής I. Δέδε, Αγ¬ 
γελικής Α. Πιλάβιου και Αγγελικής I. Σαμαλτάνου, για εμβαδόν 
681,74 μ2 από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. ' 

Αθήνα, 27 Απριλίου' 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 





























• ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 30793/1597 (3) 

Έγκρισή γενικού πολεοδομικού σχεδίου (Γ.Π.Σ.) Δήμου Μοσχάτο'υ (Ν. 

Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

3. Τις διατάξεις του Ν. 1685/87 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κ.λπ.» (ΦΕΚ 27/Α) και ειδικότερα το άρθρο 4 παρ. 
2 και την σε εκτέλεση αυτής υπ’ αριθ. 19523/833/ 3.3.1988 από¬ 
φαση του Αναπλ. Υπουργού Περιβάλλοντος Χωροταξίας και Δημοσίων 
Έργων παράταση προθεσμίας έγκρισης γενικών πολεοδομικών σχε¬ 
δίων (ΦΕΚ 208/Δ). 

4. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθμ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

6. Τις διατάξεις του Ν. 1515/85 «Ρυθμιστικό σχέδιο και Πρό¬ 
γραμμα Προστασίας Περιβάλλοντος της ευρύτερης περιοχής της Αθή¬ 
νας» (ΦΕΚ 18/Α). 

7. Την υπ’ αριθ. Γ. 46/15883/1903/8.2.88 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β/ 
15.3.88). 

8. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας σύ- 
νταξης του Γ ενικού Πολεοδομικού Σχεδίου του Ηπειρωτικού τμήματος 
νομού Αττικής» (ΦΕΚ 154/Δ/83 διόρθωση ΦΕΚ 457/Δ/84). 

9. Το υπ’ αριθ.17490/1681/ 4.4.1986 έγγραφο της Δ/νσης Γ2 
του Υπουργείου Περιβάλλοντος, Χωροταξίας και Δημοσίων Έργων 
προς τους αρμόδιους φορείς. 

10. Το υπ’ αριθ. 1446/24.4.86 έγγραφο της Β’ Εφορείας Προϊστο¬ 
ρικών και Κλασσικών Αρχαιοτήτων. 

11. Το υπ’ αριθ. 518923/5.6.1986 έγγραφο του Ελληνικού Οργα¬ 
νισμού Τουρισμού (ΕΟΤ). 

12. Το υπ’ αριθ. Δ2/20521/ 22.4.86 έγγραφο της Γενικής Γραμ¬ 
ματείας Δημοσίων Έργων. 

13. Το υπ’ αριθ. 1704/8.5.86 έγγραφο της Γενικής Γραμματείας 
Αθλητισμού. 

14. Τις υπ’ αριθ. 75/86 και 41/87 γνωμοδοτήσεις του Δήμου Μο¬ 
σχάτου. 

15. Το γεγονός ότι οι λοιποί φορείς δεν απάντησαν μέχρι σήμερα. 

16. Την υπ’ αριθ. 45 (συν. 18.12.87) γνωμοδότηση ατού Συμβου¬ 
λίου Χωροταξίας, Οικισμού και Περιβάλλοντος Νομαρχίας Πειραιά, 
αποφασίζουμε: 

Εγκρίνεται το γενικό πολεοδομικό σχέδιο του Δήμου Μοσχάτου (Ν. 
Αττικής) όπως τα όριά του προσδιορίζονται με κόκκινη γραμμή στο 
χάρτη Π. 1 σε κλίμακα 1:10.000. Κυρίως το ως άνω σχέδιο περιλαμ¬ 
βάνει Α. Την Πολεοδομική Οργάνωση του δήμου για πληθυσμό 
18.000 κατοίκων (πληθυσμός 1991) με: 

α) Τη δημιουργία δύο συνοικιών αποτελουμένων από τέσσαρες (4) 
πολεοδομικές ενότητες - γειτονιές με μέση πυκνότητα οικήσεως και 
μέσο συντελεστή δόμησης κατά πολεοδομική ενότητα ως εξής:. 


Πολεοδομική 

ενότητα 

Μέση πυκνότητα 
Κατ/Ηα 

Μέσος σ.δ. 

Π1 

129 

1,8 

Π2 

109 

1,8 

Π3 

79 

1,8 

Π4 

77 

1,8 


Στο παραλιακό μέτωπο των ΠΕΙ και 2 όπου ο συντελεστής δόμησης 
ήταν 3,0 μειώνεται σε 1,8 και συγκεκριμένα: 

1. Στα Ο.Τ. που περικλείονται μεταξύ των δρόμων Λεωφ. Ποσειδώ- 
νος και Αγ. Κων/νου. 

2. Στο μέτωπο επί της οδού Αγ. Κων/νου των Ο.Τ. που περικλείο¬ 
νται από τους δρόμους Φλέμινγκ και Αγ. Κων/νου. 

β) Τον προσδιορισμό των χρήσεων γης όπως φαίνονται στον χάρτη 
Π1 και ειδικότερα: 

- Επιτρέπεται η χρήση γενικής κατοικίας με τον αναγκαίο κοινωνικό 
εξοπλισμό για κάθε πολεοδομική ενότητα - γειτονιά, και της διαφορο- 

• ποίησής τους από τα Πολεοδομικά Κέντρα. 

- Τον καθορισμό Βιομηχανικού Πάρκου (ΒΙ.ΠΑ) πάνω από την οδό 
Θεσσαλονίκης και μέχρι τα όρια του δήμου. 

- Ανάπτυξη του Κέντρου υπερτοπικής σημασίας που ορίζεται από το 

ΡΣΑ 83 με κύριο σκοπό την ανάπτυξή της πολυκεντρικής δομής της 
Πρωτεύουσας. , . 

- Διαμόρφωση της παραλιακής ζώνης της περιοχής. 

- Επέκταση του αθλητικού Κέντρου. 

- Διαμόρφωση ζώνης πρασίνου κατά μήκος των γραμμών ΗΣΑΠ. 

- Δημιουργία πλέγματος πεζοδρόμων με κεντρικούς άξονες τις οδούς 
Σωκράτόυς (Κονταζή) Αγ. Κων/νου, Ομήρου, Αργοστολιού, και Μια- 
ούλη που συνδέουν το Κέντρο Υπερτοπικής σημασίας του δήμου με κοι¬ 
νόχρηστες και κοινωφελείς εγκαταστάσεις. 

γ) Τη γενική εκτίμηση της Χωρητικότητας των Πολεοδομικών ενο¬ 
τήτων και των αναγκών σε γη (στρέμματα) για κοινωνική υποδομή 
όπως φαίνονται στον πίνακα «Κοινωνική Υποδομή». 

Β. Τις προτάσεις για την οργάνωση και ιεράρχηση του οδικού δικτύου 
όπως φαίνεται στον Χάρτη Π1 και ειδικότερα: 

- Διάνοιξη της Λεωφόρου Κηφισού από την οδό Πειραιώς μέχρι την 
Παραλιακή Λεωφόρο. Η συνέχιση της Λ. Κηφισού μέχρι την παραλία 
συσχετίζεται με την κάλυψη του Κηφισού νότια από την γραμμή ΗΣΑΠ. 

- Ανάπτυξη του συλλεκτήριου δικτύου εγκάρσια προς το αρτηριακό δί¬ 
κτυο, σε πυκνότητα τέτοια που να μην αφήνουν ζώνες πλάτους μεγαλύ¬ 
τερου από 800 μ. ανάμεσα σε δύο παράλληλα τμήματα των δικτύων. 

Γ. Τις προτάσεις για τα απαραίτητα έργα και μελέτες δικτύων υποδο¬ 
μής όπως φαίνονται στους χάρτες Π2, Π3 σε κλίμακα 1:10.000 και ει¬ 
δικότερα: 

1. Δίκτυο αποχέτευσης 

Κατασκευή του νέου δικτύου αποχέτευσης όμβριων με μεγαλύτερη διά¬ 
μετρο για να δοθεί η δυνατότητα να παίρνει όμβρια και από τους γειτο¬ 
νικούς δρόμους. 

2. Ηλεκτρικό δίκτυο 

- Επιβάλλεται η χρήση ηλεκτρικών πυκνωτών, όπου υπάρχουν κατα¬ 
ναλωτές αέργου ισχύος (Ηλεκτροκινητήρες, εξοπλισμοί ηλεκτροσυ¬ 
γκόλλησης κ.λπ.) ώστε να μειώνεται στο ελάχιστο η μεταφορά στο δί¬ 
κτυο της αέργου ισχύος και κατά συνέπεια η απώλεια ισχύος στο δίκτυο. 
Δ. Τα απαραίτητα έργα για την ολοκλήρωση της εφαρμογής του Γ.Π.Σ. 
κατά τομέα καθώς και η ιεράρχησή τους φαίνονται στον πίνακα «Χρο¬ 
νική Κατανομή των έργων». 

Ε. 1. Ακριβή αντίγραφα των παραπάνω έξι (6) πρωτοτύπων χαρτών θε¬ 
ωρημένα από τον Προϊστάμενο της Δ/νσης Πολεοδομικών Εφαρμογών 
με την υπ’ αριθ. 30792/88 πράξη του θα είναι ανηρτημένα για 20 μέ¬ 
ρες τουλάχιστον από τη δημοσίευση της απόφασης αυτής στην Εφημε¬ 
ρίδα της Κυβερνήσεως στο τμήμα Σχεδίου και Αρχείου της Δ/νσης Πο¬ 
λεοδομικών Εφαρμογών, του Υπουργείου Περιβάλλοντος, Χωροταξίας 
και Δημοσίων Έργων, Πουλίου και Αμαλιάδος 17, για να λάβουν 
γνώση οι ενδιαφερόμενοι. - 

2. Μέσα στην περιοχή του Γ.Π.Σ. και ειδικότερα στις εντός σχεδίου 
περιοχές που περιλαμβάνονται σ’ αυτό, οικοδομικές άδειες που έχουν 

- εκδοθεί με τις προγενέστερες ισχύουσες διατάξεις ή έχει υποβληθεί ο 
πλήρης φάκελος με τα απαραίτητα για την έκδοση της οικοδομικής" 
άδειας στοιχεία μέχρι την ημερομηνία δημοσίευσης της παρούσας εκτε- 
λούνται όπως εκδόθηκαν ή εκδίδονται βάσει υποβληθέντων στοιχείων 
σε συνδιασμό με τις διατάξεις του Ν. 1577/1985 «Γενικός Οικοδομι¬ 
κός Κανονισμός» (ΦΕΚ 210/Α). 

3, Η ισχύς της παρούσας απόφασης αρχίζει, από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημόσιευθεί στην Εφημερίδα της Κυβερνή¬ 
σεως. 

Αθήνα, 22 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕ'&ΟΣ ΤΕΤΑΡΤΟ) 


Αριθ. 26958/1253 (4) 

Έγκριση γενικού πολεοδομικού σχεδίου Δήμου Χολαργού (Ν. Αττικής). 

. Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις· διατάξεις του Ν. 1337/83 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

3. Τις διατάξεις του Ν. 1685/87 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κ.λπ.» (ΦΕΚ 27/Α) και ειδικότερα το άρθρο 4 παρ. 
2 και την σε εκτέλεση αυτής υπ’ αριθ. 19523/833/ 3.3.1988 από¬ 
φαση του Αναπλ. Υπουργού Περιβάλλοντος, Χωροταξίας και Δημοσίων 
Έργων παράταση προθεσμίας έγκρισης γενικών πολεοδομικών σχε¬ 
δίων (ΦΕΚ 208/Δ). 

4. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθμ. Υ. 1436/1987 απόφαση του,Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

6. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος, «Κίνηση της διαδικασίας 
σύνταξης τους Γενικού Πολεοδομικού Σχεδίου του Ηπειρωτικού τμήμα¬ 
τος νομού Αττικής» (ΦΕΚ 154/Δ/83 διόρθωση ΦΕΚ 457/Δ/84). 

7. Την υπ’ αρ. Γ4δ/15883/1903/8,2.88 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β/ 
15.3.88). 

«Διαβίβαση μελέτης Γενικού Πολεοδομικού Σχεδίου Δήμου Χολαργού 
Ν. Αττικής», προς τους φορείς. 

8. Την υπ’ αριθ. 4088/878/1986 γνωμοδότηση της Κτηματικής 
Εταιρείας του Δημοσίου. 

9. Την υπ’ αριθ. 132927/1986 γνωμοδότηση της Ε.Υ.Δ.Α.Π. 

10. Την υπ’ αριθ. 508802/1986 γνωμοδότηση του ΕΟΤ. 

11. Την υπ’ αριθ. Δ.2/20294/1986 γνωμοδότηση της Γενικής 
Γραμματείας Δημοσίων Έργων Υπουργείου Περιβάλλοντος, Χωροτα¬ 
ξίας και Δημοσίων Έργων. 

12. Την υπ’ αριθ. 1695/1986 γνωμοδότηση της Γενικής Γραμμα¬ 
τείας Αθλητισμού. . 

13. Την υπ’ αριθ. 824/1986 γνωμοδότηση της Β' Εφορείας Προϊ¬ 
στορικών και Κλασσικών Αρχαιοτήτων. 

14. Την υπ’ αριθ. 669/1986 γνωμοδότηση της 1ης Εφορείας Βυζα¬ 
ντινών Αρχαιοτήτων. 

15. Την υπ’ αριθ. 210/1986 γνωμοδότηση του Δήμου Χολαργού. 

16. Την υπ’ αριθ. 43 συνεδ. πράξη 4/1987 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Ανατολικής Αττι¬ 
κής· 

17. Το γεγονός ότι οι υπόλοιποι φορείς δεν απάντησαν μέχρι σήμερα 
αποφασίζουμε: 

Εγκρίνεται το γενικό πολεοδομικό σχέδιο του δήμου Χολαργού (Ν. 
Αττικής) όπως τα όριά του προσδιορίζονται με κόκκινη γραμμή στους 
χάρτες Π.1 σε κλίμακά 1:10.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του δήμου για πληθυσμιακό μέγεθος 
41.000 κατοίκων (πληθυσμός 1991) όπως φαίνεται στους χάρτες Π.1. 
σε κλίμακα 1:10.000 με τη δημιουργία έξι πολεοδομικών ενοτήτων με 
μέση πυκνότητα οίκησης και μέσο συντελεστή δόμησης όπως φαίνεται 
στους χάρτες Π.1. σε κλίμακα 1:10.000 ως εξής: 

__ 

Πολεοδομική Προβλεπόμ. πυκνότητα 

ενότητα Κατ/Ηα Μέσος σ.δ. 


4 

170 

1,20 

5 

176 

1,20 

6 

170 

1,20 


Τον προσδιορισμό των χρήσεων γης όπως αυτές φαίνονται στους 
χάρτες Π.1 σε κλίμακα 1:10.000 και ειδικότερα: 

- Σ’ όλη την έκταση του δήμου ορίζεται η χρήση κατοικίας με τον ανα¬ 
γκαίο κοινωνικό εξοπλισμό για κάθε πολεοδομική ενότητα - γειτονιά 
καί τη διαφοροποίησή της από τα πολεοδομικά κέντρα. 

- Δημιουργία ενός πολεοδομικού κέντρου σε αδόμητη έκταση για την 
κατασκευή Δημαρχείου, Δημοτικής Επιχείρησης και χώρων πρασίνου 
και άλλων κοινωφελών λειτουργιών. 

- Δμιουργία ενός τοπικού κέντρου ανά πολεοδομική ενότητα-γειτονιά. 

- Για τον τομέα της εκπαίδευσης προτείνεται: 

- Δημιουργία εννέα νηπιαγωγείων, οκτώ δημοτικών σχολείων, δύο γυ¬ 
μνασίων - λυκείων. . 

- Για τον τομέα της πρόνοιας προτείνεται η δημιουργία πέντε βρεφονη¬ 
πιακών σταθμών και δύο ΚΑΠΗ. 

- Για τον τομέα του αθλητισμού προτείνεται η δημιουργία των αθλητι¬ 
κών εγκαταστάσεων του λόφου Τσακού (πυρήνας Β). 

- Δημιουργία τριών παιδικών χαρών. 

- Διαμόρφωση του άλσους. 

Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους τους έτους 1991, των αναγκών σε γη (Ηα) για κοι¬ 
νωνική υποδομή σε επίπεδο πόλης όπως φαίνονται στον πίνακα «Κοινω¬ 
νική υποδομή». 

Β. Τη λήψη μέτρων για την προστασία του περιβάλλοντος όπως φαίνο¬ 
νται στους χάρτες Π.4 σε κλίμακα 1:10.000 και ειδικότερα: 

Καθορίζεται σαν ζώνη προστασίας η περιοχή του λόφου Τσακού στην 
οποία προτείνονται χρήσεις κοινόχρηστες και κοινωφελείς στο νότιο 
τμήμα του και αναψυχής για το βόρειο τμήμα αυτού. 

Γ. Τις προτάσεις για το οδικό δίκτυο και τα απαραίτητα έργα και μελέ¬ 
τες δικτύων υποδομής, όπως φαίνονται στους χάρτες Π.1, Π.2 και Π.3 
σε κλίμακα 1:10.000 και ειδικότερα: 

1. Οδικό δίκτυο 

- Δημιουργία της περιφερειακής Λεωφόρου Υμηττού. 

- Δημιουργία της γραμμής Α του ΜΕΤΡΟ (Αιγάλεω - Αγία Παρα¬ 
σκευή). 

- Αναδιάταξη των τοπικών λεωφορειακών γραμμών. 

- Κατασκευή ανισόπεδου κόμβου στο ύψος της οδού Αναστάσεως 
(Κ30). 

- Δημιουργία γκαράζ μεταβίβασης στους σταθμούς που εξυπηρετούν το 
δήμο. 

2. Ύδρευση 

- Βελτίωση της λειτουργίας του δικτύου. 

3. Αποχέτευση 

- Επέκταση του δικτύου αποχέτευσης σε περιοχές που δεν υπάρχει. 
Δ. Τα απαραίτητα έργα για την ολοκλήρωση της εφαρμογής του γενι¬ 
κού πολεοδομικού σχεδίου κατά τομέα και η ιεράρχησή τους όπως φαί¬ 
νεται στον πίνακα «Χρονική Κατανομή των Έργων». 

Ε. Ακριβή αντίτυπα των παραπάνω (10) χαρτών και δύο (2) πινάκων, 
θεωρημένα από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αρ. πράξη του είναι ανηρτημένα επί 20 μέρες από τη δη¬ 
μοσίευση της απόφασης αυτής στην Εφημερίδα της Κυβέρνησης στο 
«μήμα σχεδίων και αρχείου της Δ/νσης Πολεοδομικών Εφαρμογών του 
Υπουργείου Περιβάλλοντος Χωροταξίας και Δημ. Έργων Πουλίου και 
Αμαλιάδος 17 για να λάβουν γνώση οι ενδιαφερόμενοι. 

Ζ. Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

3. Η ισχύς της παρούσας απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην .Εφημερίδα της Κυβερνή¬ 
σεως. 

Αθήνα, 21 Μαρτίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




ΠΙΝΑΚΑΣ: ΧΡΟΝΙΚΗ ΚΑΤΑΝΟΜΗ ΤΩΝ ΕΡΓΩΝ 

